รบกวนนะครับ พอดีผมเป็นริดสีดวงทวาร น่าจะหลายปีแล้วครับ เท่าที่จำได้มีเลือดออกมาบ้างนานๆครั้ง จนหนักสุดเมื่อกลางปีที่แล้วเลยตัดสินใจไปหา ตรวจว่าเป็นริดสีดวง เลยให้ยาสอด ยาทานมาครับ อาการดีขึ้น หายไปช่วงหนึ่ง จนมาเดือนนี้ ผมเป็นอีก แต่ผมขอเล่าสักนิดนะครับ ผมเป็นคนชอบทานเผ็ดมากๆ สูบบุหรี่เยอะมากวันละซอง ดื่มแอลกอฮอลนานๆครั้ง ไม่ชอบทานผลไม้ ทานได้แต่มะละกอนานๆครั้ง อาการที่ผมเจอคือ ผมถ่ายมาเหมือนท้องเสียมีเลือดปนด้วย2วันติดและมีอาการเพลีย รู้สึกมีแก๊สในท้องเยอะ อิ่มไว กินน้อย คล้ายเบื่ออาหาร เลยไปหา แจ้งว่ากลัวเป็นมะเร็งลำไส้มาก ก็ถามว่าอาการเป็นยังไงผมเลยเล่าแบบที่กล่าวไปข้างต้น บอกไม่เป็นแน่นอนอาการไม่คล้ายเลย เลยให้ยามาทาน แก้ท้องอืดและยาสอดริสดีดวง ช่วงนี้ก็ดีขึ้นครับ ผมออกกำลังกายปกติทุกวันมาหลายปีไม่มีอาการเหนื่อยง่ายเลยจนตอนนี้ก็ไม่มีอาการเหนื่อยง่าย อยากทราบว่าผมควรไปตรวจเลยดีไหมครับ
สวัสดีค่ะริดสีดวงทวารหนักเป็นโรคที่เกิดจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น ริดสีดวงทวารหนักอาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาโดยปัจจัยที่ทำให้เกิดริดสีดวงทวารเช่น การนั่งเบ่งอุจจาระเป็นเวลานาน ประวัติท้องเสียเรื้อรังหรือท้องผูกเรื้อรัง น้ำหนักเกิน รับประทานที่มีกากใยน้อย ดื่มน้ำน้อย การเป็นริดสีดวงทวารนั้นจะทำให้เวลาถ่ายแล้วเจ็บ คนไข้ก็มักจะหลีกเลี่ยงการถ่าย ยิ่งทำให้อุจจาระที่ค้างอยู่นานก็ยิ่งแข็งขึ้น พอต้องถ่ายทีก็ยิ่งเจ็บมากขึ้นไปอีกหากตอนนี้กลับมามีอาการเป็นอีกครั้ง ควรกลับไปพบแพทย์เพื่อตรวจซ้ำ การรักษา ขั้นแรกคือการการปรับพฤติกรรมดังกล่าวไปร่วมกับใช้ยาสอดหรือเหน็บทวารหนัก กรณีที่ยาและการปรับพฤติกรรมไม่ได้ผล อาจมีข้อบ่งชี้ในการผ่าตัดเอาริดสีดวงออก การใช้เลเซอร์จี้เพื่อทำลายเส้นเลือดที่มาเลี้ยงริดสีดวงเป็นต้น แนะนำปรึกษาศัลยแพทย์ที่ดูแลอีกครั้ง